ddrg/super_eurlex huggingface dataset:
27.

teigiamai vertina faktą, kad Priėmimo sąlygų direktyvoje ir kitose antrosios BEPS naujos redakcijos priemonėse jau pateikiama aiški nepilnamečio apibrėžtis – „jaunesnis nei 18 metų trečiosios šalies pilietis arba asmuo be pilietybės“. Be to, sveikintina tai, kad kiekviena iš priemonių numato papildomą apsaugą nepilnamečiams. Tačiau nors nepilnamečiu laikomam asmeniui šie standartai bus naudingi, kol kas nepakanka apsaugos tiems tarptautinės apsaugos prašytojams, dėl kurių amžiaus abejoja valstybė narė, priimanti tą asmenį, nagrinėjanti jo prašymą ir priimanti dėl to prašymo sprendimą arba taikanti Dublino kriterijus;
58.

mano, kad reikia aiškiau apibrėžti kaimo plėtros galimybes ir tai, ką galima įtraukti į antrojo ramsčio priemones; be to, mano, kad būsimą BŽŪP galima geriau panaudoti sudarant aljansus ir skatinant politikos koordinavimą tarp miesto ir kaimo vietovių, visų pirma miestų apylinkėse, kur kaimo ištekliams gali būti daromas stiprus spaudimas; be to, kaimo plėtros politika turi būti skatinama ir saugojamas ūkininkavimas vietovėse, kuriose jis gali duoti ypatingos naudos, pavyzdžiui, miestų teritorijose, miestų apylinkėse ir retai apgyvendintuose regionuose;
22.

pritaria daliniam leidimų pardavimui aukcione, ypač skirtų lengvatomis besinaudojančioms pramonės įmonėms, nes tai būtų didesnė paskata mažinti išmetamųjų teršalų kiekį, taip pat dėl to pagerėtų ATL sistemos veiksmingumas. Toks požiūris daug labiau atitinka principą „teršėjas moka“. Be to, tai padėtų sumažinti ekonominę dalyvaujančiųjų firmų naštą nei ta, kuri atsirastų tuo atveju, jei visi leidimai būtų parduodami aukcione;
4.

pabrėžia, kad demografinio iššūkio nereikėtų laikyti vien tik neigiamu reiškiniu. Viena vertus, gimsta mažiau vaikų, nei būtina gyventojų skaičiaus atsinaujinimui — ilgainiui tai taps Europos visuomenių problema, kuriai spręsti reikia ieškoti sprendimo. Tačiau, kita vertus, žmonės gyvena ilgiau ir ilgiau išlieka sveiki, o tai yra gera žinia. Be to, reikia pripažinti, kad pagyvenę žmonės gali atlikti svarų vaidmenį visuomenėje ir šią nuostatą reikia pripažinti šioje diskusijoje. Be to, ekonomiškai klestinčios didmiesčių aglomeracijos turi naudos iš migracijos srautų, kurie šiuo metu dar gali išlyginti mažą gimstamumą. Kita vertus, daugelyje kaimo vietovių demografiniai pokyčiai vyksta kur kas greičiau dėl to, kad jaunimas masiškai išvyksta, o atvyksta daug pagyvenusių žmonių, išėjusių į pensiją. Tačiau šios tendencijos paaštrina tuštėjančių kilmės regionų problemas;
3.

norint įsivaizduoti ir kurti atsparias, įtraukias, lygiateises ir tvarias visuomenes, reikės iniciatyvų „iš apačios į viršų“, kurios apimtų ne tik BVP, bet ir naujas gerovės ir vystymosi apibrėžtis ir investicijas į socialines inovacijas, kartu atsižvelgiant į piliečių nuomones ir teises. Be to, būtina, kad per pandemiją nustatyti teisių apribojimai nebūtų toliau taikomi COVID-19 pasibaigus;
4.12.

EESRK palankiai vertina tai, kad Komisija per paskutinįjį Europos semestro ciklą siekė laipsniškai perkelti mokesčių naštą nuo nedideles pajamas gaunančių mokesčių mokėtojų taikant veiksmingesnę ir teisingesnę mokesčių sistemą, ir skatino pereiti prie mokesčių, kurių slopinantis poveikis mažesnis nei darbo jėgos mokesčių. Be to, mokesčių sistemų reformos yra būtinos siekiant užtikrinti jų perskirstomąjį vaidmenį, kuris gali padėti sumažinti nelygybę.
3.6.

Kad būtų sustiprintas MVĮ vaidmuo kuriant naujus žaliuosius sprendimus įmonėms, vartotojams ir visai visuomenei, EESRK ragina imtis toliau nurodytų priemonių. — Įvairios inovacijų programos ir iniciatyvos turi būti lengviau suprantamos ir prieinamos MVĮ, be to, turėtų būti teikiamos gairės dėl įvairių žaliųjų inovacijų srities finansavimo priemonių, įskaitant Europos investicijų fondo priemones. — Finansuojant turėtų būti skatinama MVĮ prieiga prie inovacijų ekosistemų ir partnerystė su pirmaujančiomis didelėmis įmonėmis. Be to, valstybės narės turėtų sudaryti palankesnes sąlygas MVĮ ir universitetų bei mokslinių tyrimų organizacijų bendradarbiavimui kuriant naujus produktus, technologijas ir ieškant sprendimų. — Reikėtų paspartinti bendrų duomenų erdvių kūrimą ir palengvinti MVĮ prieigą prie jų, siekiant prisidėti prie naujų žaliųjų ir skaitmeninių sprendimų, įskaitant pagrįstus dirbtiniu intelektu, kūrimo.
1.10.

EESRK pakartoja, kad valstybės narės visų pirma turėtų patvirtinti išsamią ir simetrišką aplinkos mokesčių politiką dėl CO 2 poveikio visuotiniam atšilimui. Reikia įvesti tiek teigiamus, tiek neigiamus mokesčių tarifus. Pageidautina, kad iš CO 2 mokesčių gautos pajamos būtų naudojamos paskatoms diegti CO 2 kiekio mažinimo technologijas vietos, regionų ir nacionaliniu lygmeniu.
3.16.

Socialinių ir ekonominių modelių atnaujinimas. Asmenims atgavus galią, gali atsinaujinti visa visuomenė. Jei pagrindinis blokų grandinės privalumas yra asmenų tarpusavio pasitikėjimo, nedalyvaujant trečiajai šaliai, problemos išsprendimas, ji taip pat sudaro sąlygas kurti naujus valdymo ir santykių palaikymo metodus, pagrįstus sąveikos skaidrumu. Kaip ir visų visuomeninių pokyčių atveju, reikia pasirūpinti, kad neatsirastų struktūrų, per kurias siekiama piktnaudžiauti, kartu suteikiant daugiau laisvės eksperimentuoti siekiant didelės naudos žmonijai. Be to, diegiant blokų grandinės technologijas ir tinklus reikėtų vengti atotrūkio tarp šią technologiją kontroliuojančių ar ją įpirkti galinčių subjektų ir tų, kurie ja naudotis gali tik per didelių bendrovių kontroliuojamus modelius. Siekiant sėkmingo blokų grandinės technologijos diegimo MVĮ ir mažesnėse organizacijose, labai svarbu remti ir skatinti organizacijas, taikančias atvirus ir demokratiškus valdymo modelius, pavyzdžiui, kooperatyvus, plėtoti blokų grandine grindžiamą verslą.
ES prekybos politika yra pagrindinis veiksnys, kuris taikomas visai ES ir realiai suvienija visas jos valstybes nares. Prekybos politika dėl komercinių mainų su platesniu partnerių ratu padėjo ES pasiekti didesnį klestėjimą. Šiandien ES yra pasaulinė prekybos lyderė, kurioje daugiau nei 30 mln. darbo vietų yra susijusios su tarptautine prekyba ( 25 ) , be to, ji atlieka pagrindinį vaidmenį prekiaujant paslaugomis ir turi didelį prekybos prekėmis perteklių, pavyzdžiui, su JAV (daugiau kaip 107,9 mlrd. EUR per pirmuosius 2018 m. 11 mėnesių). Be to, ES per prekybą įprasmina ir skatina socialinės įtraukties ir aplinkos apsaugos vertybes, kurios turi esminės reikšmės formuojant tvarią globalizaciją, kitaip tariant, kuriant tokią globalizacijos formą, kuri bus naudinga ne tik stambioms bendrovėms ir investuotojams, bet ir paprastiems žmonėms, darbuotojams, ūkininkams, vartotojams ir MVĮ.
2.4.

Be to, daugelyje Europos šalių prognozuojamas ekonomikos augimo sulėtėjimas, todėl kyla pavojus, kad dėl to valstybių narių ir įmonių darbotvarkėse lyčių lygybei gali būti skiriama dar mažiau dėmesio. Svarbu, kad makroekonominės politikos poveikis lyčių klausimui būtų visapusiškai įvertintas ir į jį būtų atsižvelgta rengiant fiskalinę, socialinės apsaugos ir profesinio bei asmeninio gyvenimo pusiausvyros politiką siekiant, be kita ko, išvengti tolesnio lyčių nelygybės didėjimo.
2.4.

Nors Nairobyje priimtos ministrų deklaracijos 12 dalyje rašoma „Tačiau pažymime, kad daug mažesnė pažanga padaryta žemės ūkio srityje“, per konferenciją priimtą sprendimą panaikinti žemės ūkio eksporto subsidijas PPO generalinis direktorius pavadino „reikšmingiausiu PPO rezultatu žemės ūkio srityje“ (7) per 20 metų. Be to, ministrų deklaracijoje PPO narės taip pat iš naujo įpareigotos toliau siekti susitarti dėl specialiojo apsaugos mechanizmo, skirto besivystančioms šalims PPO narėms (SAM), tai pat rasti ilgalaikį sprendimą dėl viešųjų atsargų kaupimo siekiant užtikrinti apsirūpinimo maistu saugumą, kad jį būtų galima patvirtinti per kitą 2017 m. vyksiančią 11-ąją PPO ministrų konferenciją. Taip pat svarbus ir ministrų sprendimas dėl medvilnės.
2.1.

Nuo TPIP derybų pradžios 2013 m. birželio mėn. EESRK atliko svarbų vaidmenį formuluodamas organizuotos ES pilietinės visuomenės pozicijas – parengė nuomones dėl konkrečių TPIP derybų aspektų (1), dėl investicijų apsaugos ir investuotojų ir valstybės ginčų sprendimo (angl. ISDS) (2) ir dėl TPIP poveikio MVĮ (3). Komisija per tą laiką paskelbė svarbų komunikatą „Prekyba visiems“ (4) ir jame išdėstė būsimų prekybos ir investicijų sutarčių sąlygas. EESRK savo nuomonėje (5) parėmė komunikate išdėstytą požiūrį. Be to, Komitetas, organizuodamas įvairią su TPIP susijusią veiklą, kartu su kitomis ES institucijomis siekia prisidėti prie pilietinės visuomenės diskusijų, pagrįstų turima informacija, TPIP klausimais. Pavyzdžiui, rengiami klausymai ir EESRK narių vizitai į Jungtines Amerikos Valstijas.
2.4.

Taigi vartotojams ir naudotojams priimant sprendimus pirkti – tiek įsigyjant produktą jį, kaip labiau pageidaujamą, išsirinkus iš kitų, tiek nusprendžiant nepirkti tų produktų, kurie neatitinka vartotojo poreikių ir norų, – informacija yra lemiamas veiksnys. Technologinė plėtra savo ruožtu vis labiau leidžia įmonėms atsižvelgti į individualius įvairiems segmentams priklausančių vartotojų poreikius užtikrinant lojalumą; lojalumas užtikrinamas pritaikant produktus individualiems poreikiams pagal asmeninės (angl. one to one) rinkodaros taisykles.
6.7.

Komitetui kelia nuostabą žinia, jog gegužės 18 d. įvykusiame pilietinės visuomenės dialogo posėdyje buvo patvirtinta, kad šiuo metu derybose dėl LPS su Japonija naudojamas toks pats IA modelis, dėl kurio susitarta CETA. Atsižvelgdamas į tai, kad Europos Komisijos narė koncepcijos dokumente „Investment in TTIP and beyond – the Path for Reform“, pristatytame Europos Parlamentui gegužės 6 d., nurodė daug tobulintinų sričių CETA tekste, Komitetas yra susirūpinęs dėl to, kad jis ir toliau sudaro pagrindą deryboms su tokia svarbia pasauline partnere kaip Japonija.
3.4

Juodkalnijos atveju su derybomis susijusių dokumentų atskleidimo srityje buvo padaryta aiški pažanga. Komisija paskelbė visas patikros ataskaitas savo interneto svetainėje ir visi suinteresuotieji subjektai gali jomis naudotis kaip vertingomis analizės priemonėmis vertinant, ar nacionaliniai teisės aktai neprieštarauja ES acquis. Be to, Taryba savo iniciatyva paskelbė ES bendrąsias pozicijas dėl 23 ir 24 skyrių atsižvelgdama į juose numatomų reformų svarbą ir visuomenės susidomėjimą. Dar neaišku, ar ši geroji patirtis taps politika, kuri bus taikoma Serbijos ir Turkijos atveju arba jau atidarytiems skyriams. Taip pat nėra jokios oficialios priežasties, dėl kurios Taryba negalėtų paskelbti visų skyriaus atidarymo kriterijų po to, kai jie buvo vieningai patvirtinti. Galimybė laiku susipažinti su šiais svarbiais derybų dokumentais turi lemiamos reikšmės pilietinės visuomenės indėliui ir įnašui bei informuotos žiniasklaidos darbui ir nepriklausomai vyriausybės veiksmų stebėsenai įgyvendinant savo įsipareigojimus.
3.2

Pastaraisiais metais į tai kreipiamas vis didesnis dėmesys. 2008 m. EESRK priėmė nuomonę savo iniciatyva „Ne vien tik BVP. Tvaraus vystymosi rodikliai“ (8), kurioje pabrėžė būtinybę parengti naujus tvarumo ir gerovės vertinimo metodus, kad būtų sprendžiami socialiniai uždaviniai. 2009 m. Komisija atsiliepė parengdama komunikatą „BVP ir kiti rodikliai: pažangai kintančiame pasaulyje vertinti“ (9), kuriame atkreipė dėmesį į būtinybę parengti naujas socialinio vystymosi stebėsenos ir vertinimo priemones. Be to, kitos organizacijos taip pat patvirtino naujas priemones, pvz., OECD priėmė Geresnio gyvenimo indeksą (angl. Better Life Index) (10).
4.6.3

Be to, labai mažoms įmonėms, mažoms įmonėms ir amatų sektoriui labiau reikia dinamiškos ir lanksčios švietimo sistemos, kuri atitiktų tiek naujų, tiek ir labiau patyrusių darbuotojų realius poreikius tęsti mokymąsi ar tobulintis (mokymasis visą gyvenimą), kai darbuotojai to nori ar jiems to reikia.
1.1.4

Eurostatas turėtų skatinti vartoti bendrus sąvokų apibrėžimus, naudoti vienodus rodiklius ir indeksus, kad būtų galima suprasti benamystės reiškinio Europoje sudėtingumą ir ypatumus ir suderinti statistinius duomenis. Benamystės reiškiniui Europoje apibūdinti EESRK rekomenduoja naudoti ETHOS tipologiją (Europos benamystės ir būsto atskirties tipologiją), kurią sukūrė FEANTSA (angl. European Federation of organisations working with the people who are homeless – Europinė su benamiais žmonėmis dirbančių organizacijų federacija).
2.8

Be to, neseniai paskelbtame EK komunikate nustatyta, kad viešojo ir privačiojo sektorių partnerystės yra viena iš galimybių „paspartinti“ naudojimąsi internetu Europoje ir e. paslaugų teikimą ES piliečiams. Viešojo ir privačiojo sektorių partnerystės laikomos būdu padėti Europos piliečiams geriau ir visapusiškiau naudotis žinomomis ir būsimomis technologijomis Be to, viešojo ir privačiojo sektorių partnerystės galėtų padėti nustatyti kliūtis, kurias lemia ne techninio pobūdžio problemos, ir išanalizuoti strategiją šiems klausimams spręsti (4). Sąvoka „viešojo ir privačiojo sektorių partnerystė“ apima daug situacijų, todėl literatūroje galima rasti skirtingų apibrėžčių, pavyzdžiui, JT gairėse (5), taip pat EIB praktinėse nuostatose.
1.1

EESRK įsteigė Bendrosios rinkos observatorija stebėti bendrosios rinkos kūrimo pažangą ir per savo veiklos metus pateikė daug tiriamųjų nuomonių kitų institucijų, pavyzdžiui, Tarybos, Komisijos ir Parlamento, taip pat Europos Tarybai pirmininkaujančių valstybių (1) prašymu. Paskutinė nuomonė yra atsakas į Komisijos pranešimą dėl bendrosios rinkos (2) apžvalgos. Be to, per daugelį metų EESRK parengė daugybę nuomonių savo iniciatyva.
3.2

ES yra antra pagal svarbą Centrinės Amerikos prekybos partnerė, su kuria bendra prekyba sudaro 12 proc. Ją lenkia JAV, su kuria prekyba siekia 46 proc. Bendradarbiavimo ir vystymosi pagalbos srityje ES tebėra didžiausias Centrinės Amerikos donoras, 2002-2006 m. suteikęs 563,2 milijono eurų, prie kurių reikėtų pridėti 74,5 milijono eurų, skirtų pagal Komisijos ir SICA generalinio sekretoriato pasirašytą memorandumą. Be to, ES taip pat suteikė pagalbos už 279 milijonus eurų po regioną nuniokojusių stichinių nelaimių, visų pirma po uragano Mitch ir vėliau Salvadore įvykusio žemės drebėjimo. 2007-2013 m. ES pažadėjo padidinti pagalbą vystymuisi iki 840 milijonų eurų. Be to, padidės ir Vidurio Europai skirtos Europos tiesioginių investicijų apimtys.
4.2

EFIN grupė savo pranešime konstatuoja, kad vidaus vandenų transportas turi milžinišką potencialą, kuris nėra tinkamai įvertintas. Vidaus vandenų transportas gali labai prisidėti gerinant Europos krovinių vežimo sistemą. EFIN grupė mano, kad institucinės struktūros nepakanka siekiant optimaliai išnaudoti vidaus vandenų transporto Europoje potencialą. Be to, jos nuomone, ta struktūra yra per silpna, kad sulauktų politikos veikėjų dėmesio, kuris būtinas norint vystyti sektorių.
3.10

Slovėnijoje pramoniniai ir technologijų parkai vadinami „technologijų parkais“. Jų tikslas — skatinti verslo projektų, kuriuose būtų remiamasi pažangiausiomis technologijomis ir aukštu mokslinių žinių lygiu, kūrimą ir plėtrą. Be to, minėtieji technologijų parkai parengia šiems projektams įgyvendinti būtiną fizinę ir intelektinę infrastruktūrą, didžiausią dėmesį skirdami MVĮ poreikiams. Per parkus verslo įmonės palaiko ryšius su aukštojo mokslo įstaigomis. Ekonominių ryšių ir plėtros ministerija apibrėžia technologijų parką kaip juridinį asmenį, kuris dalyvauja įgyvendinant projektus; priešingai negu inkubatorius, kuris taip pat yra juridinis asmuo, bet tik parengia projektams įgyvendinti būtinas sąlygas.
4.1.5

Gali kilti problemų ir tuo atveju, jei šalys stengsis labai greitai įgyvendinti Mastrichto kriterijus. Iki prisijungimo prie euro zonos, jų valiuta privalės išlikti 2,25 % valiutų kurso svyravimo intervale ir nedevalvuoti dvejus metus. Be 4.1.2 punkte nurodytų problemų, pernelyg skubančios valstybės rizikuoja prisijungti prie šio mechanizmo su nuvertintu ar pervertintu valiutos kursu. Iš tiesų, jų valiutos kursas perdaug svyravo per pastaruosius 15 metų, kad mes galėtume užtektinai tiksliai nustatyti adekvatų valiutos kursą prisijungimo metu. Taigi, joms iškyla pavojus dėl jų valiutos pervertinimo susilpninti savo ekonomikos dinamiką bei ūkio augimo sąlygas, ir dėl to sumažėtų jų konkurencingumas pasaulio rinkose, arba dėl jų valiutos nuvertinimo susidarytų infliacinės jėgos. Vienu arba kitu atveju atsirastų spaudimas darbo užmokesčiui, dėl kurio paaštrėtų įmonių perkėlimo problema ir sumažėtų vidinė paklausa, kuri dažnai yra augimo variklis. Dėl to reikia labai atidžiai nustatyti paritetą prisijungiant prie valiutų kurso mechanizmo ERM II. Bet kokiu atveju, net jeigu prisijungiant prie euro zonos valiutų kursas buvo tinkamas, šiai zonai priklausančios valstybės narės turi visados sekti savo konkurencingumo lygį.
3.2

Dvi dar ir šiandien naudojamos citatos iš to laikmečio ypač aiškiai parodo ir apibūdina jau seniai atpažintą įtampos atmosferą tarp didelių lūkesčių ir sunkiausių fizikinių ir techninių problemų. Iš vienos pusės - H.J. Bhabha 1955 m. atidarant Pirmąją Ženevos branduolinės energijos taikaus panaudojimo konferenciją pasakė: „I venture to predict that a method will be found for liberating fusion energy in a controlled manner within the next two decades.“ (19) Iš kitos pusės - R.F. Post 1956 m. pirmame JAV laisvai leidžiamame apžvalginiame straipsnyje (20) branduolinės sintezės energijos tema rašė: „However, the technical problems to be solved seem great indeed. When made aware of these, some physicists would not hesitate to pronounce the problem impossible of solution“ (21).
3.3

Tokios darbotvarkės sudarymas turi reikšti išsamaus dialogo su organizuotais pilietinės visuomenės vekiančiaisiais asmenimis sėkmingą pabaigą. Reikės, kad tai įvyktų tokiais terminais, kurie leistų paliesti ištisą seriją su tuo susijusių temų ir, be to, garantuotų viso pradėto darbo efektyvumą. Kitaip tariant, reikės parinkti terminus, kurie nebūtų nei per daug glausti, galintys prislopinti šį procesą, nei be reikalo ištempti. Procedūra gali būti žymiai palengvinta, jeigu bus remiamas 21–ių besivystančių ir mažiausiai pažengusių šalių bei Europos–Viduržemio jūros partnerystės šalių vietinių darbotvarkių parengimas. Kalbama apie programas, kurios, vykdomos vietiniame lygyje (savivaldybės, miestai ir t.t.), skatina ilgalaikę plėtrą. Jos yra parengiamos, kai už tai visų pirma yra atsakingi vietiniai valdžios organai, jiems glaudžiai bendradarbiaujant su visomis suinteresuotomis partijomis ir panaudojant reikšmingą organizuotos pilietinės visuomenės indėlį. Jų galutinį užbaigimą skatina JTO aplinkos apsaugos programa, išleista po 1992 metų Rio de Žaneiro konferencijos aplinkos apsaugos klausimu. Šių dokumentų sudarymo proceso metu pirmenybė teikiama ilgalaikei kainų plėtrai, kurią ES taip pat remia nacionalinių plėtros strategijų įgyvendinimo kontekste.
ES ir Afrika. Siekti, kad lygiavertė vystymosi partnerystė taptų tikrove, grindžiama tvarumu ir bendromis vertybėmis

Kalbant apie Afriką, pirmiausia reikėtų pabrėžti, kad klimato kaitos švelninimo politika nėra šio žemyno šalių prioritetas. Todėl ES turėtų bendradarbiauti su Afrikos šalimis, kaip tai daroma su kitomis besivystančiomis šalimis, siekdama užtikrinti, kad visoms iniciatyvoms būtų pritarta vietoje ir jos atitiktų šalių partnerių prioritetus taikant principą „iš apačios į viršų“. Priešingu atveju vietos bendruomenės, susiduriančios su esminėmis problemomis, gali nesuprasti veiksmų, kurių imamasi klimato politikos srityje, ir jiems priešintis. Kaip nurodyta EESRK nuomonėje ( 8 ) , problemos, su kuriomis susiduria besivystančios Afrikos šalys, yra labai sudėtingos ir mes turime jas spręsti atsargiai ir laikydamiesi įvairiapusio požiūrio. Be to, prognozuojama, kad iki 2050 m. žemyno energijos poreikis išaugs dvigubai, o skurdo lygis tebebus aukštas. Dėl šios priežasties tvarumo problemos, susijusios su aplinkosaugos ir socialiniais bei ekonominiais aspektais, ne tik išliktų, bet greičiausiai dar labiau padidėtų Nepaisant to, gali atsirasti galimybių, nes Afrikos šalys galėtų atlikti pagrindinį vaidmenį saulės fotovoltinių technologijų ir didelio masto sintetinio kuro gamybos srityse. Konkrečios bendrų projektų ir verslo veiklos bei politikos galimybės gali sukurti naują socialinį ir ekologinį rinkos ekonomikos požiūrį.
4.2.

Šiuo metu EESRK nurodo keletą klausimų, kuriuos pasiūlymuose reikėtų persvarstyti. Atsižvelgdamas į tai, EESRK pabrėžia, kad bendras viešasis interesas užtikrinti finansų rinkų stabilumą yra svarbiausias prioritetas ir šiuo atžvilgiu reikia užtikrinti tinkamą pusiausvyrą su kitais politikos tikslais, tačiau būtina visiškai išvengti pavojaus finansiniam stabilumui. Susitarimo „Bazelis III“ standartų priėmimas ES neturi trukdyti siekti tikslo didinti finansų rinkų stabilumą, kad būtų geriau pasirengta ekonomikos neramumams ir krizėms ateityje. Be to, siūlomomis priemonėmis bet kuriuo atveju turėtų būti užtikrintas tolesnis bankų kapitalizacijos stiprinimas, kartu užtikrinant jų konkurencingumą: (i) Panaikinti pereinamojo laikotarpio sprendimo sąlygą, grindžiamą reitingų naudojimu, kad būtų sumažintas rezultatų apatinės ribos poveikis nereitinguotoms bendrovėms (465 straipsnio 3 dalis). Taip nustatyta dėl to, kad ES rinkos išorės reitingų aprėptis yra maža, tačiau vengiama per daug remtis išorės reitingais, kaip nustatyta direktyvoje dėl kredito reitingų agentūrų. (ii) Kalbant apie pereinamojo laikotarpio tvarką dėl hipotekos paskolų rizikos apatinės ribos, EESRK ragina Komisiją įvertinti galimybę ją peržiūrėti iš kelių perspektyvų (paskolos ir vertės santykis, rizikos metodikų asimetrija, jautrumas rizikai), kad būtų išvengta nenumatytų pasekmių galimybėms gauti hipotekos paskolas. Tačiau atliekant bet kokią su tuo susijusią peržiūrą taip pat reikėtų atsižvelgti į poreikį išvengti bet kokios nekilnojamojo turto burbulų rizikos. (iii) Toliau peržiūrimos nuostatos dėl pagrindinio vidaus reitingais pagrįsto (IRB) metodo, pagal kurį leidžiama naudoti ne fiksuotus, o realius išpirkimo terminus, kad būtų atspindėta reali susijusi rizika. (iv) Išlaikyti 20 proc. dydžio kredito perskaičiavimo koeficientus su sandoriais susijusiems neapibrėžtiesiems straipsniams (pvz., įvykdymo garantijoms, pasiūlymo garantijoms ir garantijoms), atsižvelgiant į ES ekonomikoje atliekamą svarbų vaidmenį, kad tai atitiktų realius atitinkamos rinkos įsipareigojimų neįvykdymo duomenis. (v) Su kapitalo rinka susijusios nuostatos turėtų būti toliau vertinamos, kad būtų išvengta neproporcingo poveikio valstybinių ir privačių įmonių apsidraudimo, likvidumo ir finansavimo išlaidoms rizikos ir taip prisidedama prie ES įmonių investicijų bankų konkurencingumo ES ir tarptautinėse rinkose didinimo. (vi) Iš dalies pakeisti tikrųjų mažumos dalių įnašų į konsoliduotą kapitalą apskaičiavimą, kuris šiuo metu prieštarauja kapitalo rinkų sąjungos tikslams, todėl mažėja noras įtraukti bendroves į biržos sąrašus.
3.10.

Šio sektoriaus uždavinys – pritraukti darbuotojų. Viena iš nustatytų problemų yra senyvas darbuotojų amžius. Be to, susidomėjimas darbu miesto viešajame transporte yra nedidelis. Kalbant apie tai, matome darbuotojų trūkumą, kuris turi įtakos teikiamų paslaugų kokybei. Kita vertus, COVID-19 pandemija aiškiai parodė, kad šio sektoriaus darbuotojai atlieka svarbų vaidmenį ir užtikrina tolesnę visų bendruomenių veiklą. Todėl, norint šiame sektoriuje sukurti patrauklesnę aplinką, reikia užtikrinti tinkamas ir teisingas darbo sąlygas. Be to, labai svarbu, kad švietimas darnaus judumo klausimais būtų įtrauktas į mokyklų programas ir į darbo su jaunimu veiklą ir kad švietimo programos taptų patrauklesnės ir interaktyvesnės jaunimui, be kita ko, įgyvendinant programą „Erasmus+“. Sprendimai turėtų būti kuriami pasitelkiant socialinio dialogo mechanizmus.